שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונט, קרחון קוסמונאוט, קרחון אוויאייטור.
כל קרחונים אלה הם יובלים של קרחון אוויאייטור.
טרור הטיקטוק
כתב כרמלי
עונת 2021/2022 בליגה הלאומית
עונת 2021/2022 בליגה הלאומית היא העונה ה-23 של הליגה הלאומית כליגה השנייה בחשיבותה בכדורגל בישראל.
לקראת עונה זו הצטרפו לליגה הלאומית הפועל כפר סבא ובני יהודה תל אביב, אשר ירדו מליגת העל, והפועל אשדוד ומכבי בני ריינה, אשר עלו מליגה א'.
בסיום העונה העפילו מכבי בני ריינה וסקציה נס ציונה לליגת העל ואילו בית"ר תל אביב בת ים והפועל רעננה נשרו לליגה א'.
קבוצות.
להלן הקבוצות שמשתתפות בליגה הלאומית בעונת 2021/2022:
טבלת הליגה.
משחק המבחן ללאומית.
בסיום העונה נערך משחק מבחן לליגה הלאומית בין הפועל ראשון לציון לבין הפועל כפר שלם שסיימה במקום השני בליגה א' במחוז דרום וניצחה את מ.ס. טייבה ממחוז צפון במשחק הגמר של פלייאוף העלייה בליגה א'. במשחק ניצחה הפועל ראשון לציון 1-3 את כפר שלם ונשארה בליגה הלאומית.
הבחירות ליושב ראש הרשות הפלסטינית 2005
הבחירות לנשיא הרשות הפלסטינית 2005
הבחירות ליושב ראש הרשות הפלסטינית 2021
הלסטון (מיני-סדרה)
הלסטון (באנגלית: Halston) היא מיני-סדרת דרמה ביוגרפית אמריקאית על חייו של מעצב האופנה הלסטון, המבוססת על הספר "Simply Halston" מאת סטיבן גיינס, בכיכובו של יואן מקגרגור המגלם את דמותו של הלסטון.
המיני-סדרה עלתה לשידור בשירות הזרמת המדיה "נטפליקס" ב-14 במאי 2021.
הפקה.
פיתוח.
בינואר 2019 הוכרז כי אולפני לג'נדרי וקילר פילמס שוקדות על פיתוח מיני-סדרה שתתחקה אחר קורות חייו של מעצב האופנה רוי הלסטון ותבוסס על הספר "Simply Halston" מאת סטיבן גיינס. עוד הוכרז כי יואן מקגרגור יגלם את דמותו של הלסטון ועלילת המיני-סדרה תיכתב על ידי היוצר שר וייט ותבוים על ידי דניאל מינהאן.
בספטמבר 2019, חשף ראיין מרפי בפני מגזין "טיים" כי הוא חתום על הפקת המיני-סדרה כמפיק בפועל וכי המיני-סדרה הוזמנה על ידי נטפליקס במסגרת העסקה שלו איתה.
ליהוק.
ב-18 בפברואר 2020, מרפי הודיע ​​באמצעות פוסט (שנמחק מאז) בחשבון האינסטגרם הפרטי שלו כי בנוסף למקגרגור, צוות השחקנים כולל גם את קריסטה רודריגז, רורי קאלקין, רבקה דבאן, סאליבן ג'ונס, דייוויד פיטו, וג'יאנפרנקו רודריגס.
הפצה.
ב-23 באפריל 2021, דווח כי המיני-סדרה עתידה לעלות לשידור בכל הפלטפורמות של שירות הזרמת המדיה "נטפליקס" ב-14 במאי 2021.
נחלה (תנועה)
"נחלה - תנועה להתיישבות" או תנועת נחלה היא תנועה שהוקמה בשנת תשס"ה (2005) על ידי הרב משה לוינגר ודניאלה וייס, ממנהיגי גוש אמונים, במטרה ליישב את ארץ ישראל השלמה על ידי הסברה, הקמת מאחזים, עצרות עם ועבודה ציבורית, ורואה את עצמה כתנועת ההמשך של גוש אמונים. בתחילת דרכה התנועה הייתה מורכבת משני חלקים - "נאמני ארץ ישראל" ו-"נוער למען ארץ ישראל", לאחר כמה שנים נקבע השם "נחלה - תנועה להתיישבות". פעילות התנועה מתרכזת בעיקר בשטחי יהודה ושומרון.
המאבק ברעיון שתי המדינות.
המשא ומתן של ממשל אובמה.
ב-21 במרץ 2013 נאם נשיא ארצות הברית דאז ברק אובמה בבנייני האומה מול אלפי סטודנטים ישראלים, ואמר בין השאר כי "לפלסטינים מגיעה מדינה משלהם", וכי הוא מחויב לרעיון שתי המדינות. מספר חודשים לאחר מכן החל להתנהל בוושינגטון משא ומתן בין ישראל לרשות הפלסטינית, בהובלת ממשלו של אובמה ומזכיר המדינה ג'ון קרי.
בתגובה החלה תנועת נחלה בקמפיין ציבורי תחת הכותרת "מדינה אחת לעם אחד".
ב-22 ביוני קיימה תנועת נחלה שבת במבשרת אדומים (E-1), שטח אסטרטגי בין מעלה אדומים לירושלים, בקריאה לבנות שכונה גדולה במקום. על פי הערכות רבות, בניה יהודית במקום יכולה לעזור במניעה של הקמת מדינה פליסטינית שבירתה מזרח ירושלים. כ-1,000 איש שהו במקום במהלך השבת. במוצאי השבת הגיעו שרים, ח"כים ואנשי ציבור למקום לעצרת תמיכה.
ב-2 באוקטובר התקיים כנס בבנייני האומה בהשתתפות כ-5,000 איש, יחד עם שרים, חברי כנסת, רבנים, ראשי רשויות ביו"ש ואנשי ציבור נוספים, בקריאה להפסיק את המשא ומתן. בכנס דיברו: הרב חיים דרוקמן, הרב דב ליאור, הרב שמואל אליהו, יריב לוין, ציפי חוטובלי, זאב אלקין, איילת שקד, יולי אדלשטיין, אורית סטרוק, גרשון מסיקה, הרב אלי בן דהן, נפתלי בנט, דוידי פרל, בני קצובר, אריה אלדד, ראשי תנועת נחלה הרב משה לוינגר ודניאלה וייס, ואישים נוספים.
ב-12 בנובמבר הורה ראש הממשלה דאז בנימין נתניהו להקפיא את המכרז שפרסם משרד השיכון בראשות השר אורי אריאל לבניית שכונה חדשה במבשרת אדומים.
בתנועת נחלה החליטו שהדרך להיאבק ברעיון המדינה הפלסטינית ובנסיגה במפעל ההתנחלויות היא קריאה לבניה נרחבת בשטח, והחלו להשקיע את כל מאמצים בקידום בניה במבשרת אדומים, ובקריאה לחזור להקים יישובים חדשים ביהודה ושומרון.
ב-13 בפברואר 2014 קיימה התנועה יחד עם עשרות ארגונים נוספים צעדת המונים ממעלה אדומים אל מבשרת אדומים, בקריאה להפסיק את המשא ומתן עם הרשות הפלסטינית, להקים שכונה במבשרת אדומים ולחזור להקים יישובים חדשים. כ-15,000 איש השתתפו בצעדה. בסיום הצעדה התקיימה עצרת בהשתתפות עשרות ח"כים שרים, רבנים ואנשי ציבור, בניהם: הרב דב ליאור, שר השיכון אורי אריאל, שר החוץ זאב אלקין, שר התחבורה ישראל כ"ץ, שר החקלאות יאיר שמיר, סגן השר הרב אלי בן דהן, סגן שר הביטחון דני דנון, סגנית שר התחבורה ציפי חוטובלי, חבר הכנסת ניסן סלומינסקי, דניאלה וייס מראשי תנועת נחלה, ראש עיריית מעלה אדומים בני כשריאל, ראש מועצת שומרון גרשון מסיקה, ד"ר מיכאל בן ארי, ועוד.
לקראת הצעדה גורם במשרד החינוך איים על תנועת בני עקיבא שלא לשלוח את חניכי התנועה לצעדה, כיוון שמדובר באירוע פוליטי. למרות זאת החליטה התנועה לשלוח את החניכים לצעדה, ובמהלך העצרת שהתקיימה בסיום הצעדה הכריז סמזכ"ל התנועה אמיר סנדלר כי "ארץ ישראל היא לא פוליטיקה, ארץ ישראל היא הלב שלנו".
תוכנית השלום של טראמפ.
על רקע הכנתה של תוכנית שלום בין ישראל לרשות הפלסטינית בממשל טראמפ, הקימה תנועת נחלה ב-20 בינואר 2019 מאהל מחאה מול בית ראש הממשלה בירושלים בשם "משמרת לכבודה של ארץ ישראל", בקריאה להדוף כל תוכנית מדינית אמריקאית הכוללת מסירת חלק משטחי ארץ ישראל לערבים, ומנגד לאמץ את "תוכנית שמיר", תוכנית של ממשלת ישראל בראשות יצחק שמיר להקמת יישובים חדשים בשטחי יהודה ושומרון וליישב בהם כ-2 מיליון יהודים.
ב-4 בפברואר תנועת נחלה ופעילי המשמרת פרסמו מסמך עליו חתמו עשרות שרים וחברי כנסת בו הם מתחייבים לפעול למימוש תוכנית שמיר ולביטולה של ההכרזה שתי מדינות לשני עמים, והחלפה באמירה: מדינה אחת לעם אחד. בין החותמים על המסמך: יולי אדלשטיין, יואב גלנט, צחי הנגבי, איילת שקד, יריב לוין, מירי רגב, ישראל כ"ץ, ציפי חוטובלי, בצלאל סמוטריץ', אמיר אוחנה, הרב אלי בן דהן, אופיר אקוניס, גלעד ארדן, גילה גמליאל, איתמר בן גביר, ניר ברקת, יהודה גליק, אורית סטרוק, נפתלי בנט וגדעון סער.
ב-6 במרץ התקיימה צעדת לפידים של כ-500 איש משער יפו לכיוון המשמרת.
ב-2 באפריל יצאו שיירות רכבים ממספר מקומות ברחבי הארץ לעבר מקום המשמרת, שם התקיימה עצרת בהשתתפות מספר ראשי רשויות ביו"ש - ראש מועצת גוש עציון שלמה נאמן, ראש מועצת בית אל שי אלון, ראש מועצת מטה בנימין ישראל גנץ, ראש מועצת קריית ארבע אליהו ליבמן, וראש מועצת שומרון יוסי דגן.
ב-10 ביוני התקיימה הפגנה בגן העצמאות בירושלים תחת הכותרת "לא לתוכנית טראמפ!". בהפגנה דיברו איש ההתיישבות אליקים העצני ובנו בועז העצני, ראשי תנועת נחלה דניאלה וייס וצבי אלימלך שרבף, ראש "ועד מתיישבי השומרון" בני קצובר, יו"ר "פורום קפה שפירא" גלי בת חורין, איש ההתיישבות הרב עוזי שרבף ועוד. בהפגנה נטען כי תוכנית טראמפ היא "סוכריה שעטופה ברעל", כלומר ניסיון לפתות את מדינת ישראל ואת ההתיישבות להחיל ריבונות על 30% משטחי יהודה ושומרון בתמיכת ארצות הברית, בתמורה להקמת מדינה פלסטינית בשאר השטח.
ב-28 בינואר 2020, בכנס בבית הלבן, הציג נשיא ארצות הברית דונלד טראמפ בהשתתפות ראש ממשלת ישראל בנימין נתניהו את פרטי "תוכנית המאה". לכנס הגיעה משלחת של ראשי המועצות ביהודה ושומרון. פרסום התכנית גרר תגובות שונות בהתיישבות. גדול המתנגדים לתוכנית היה דוד אלחייני, יו"ר מועצת יש"ע וראש מועצת בקעת הירדן, שהודיע כי טראמפ אינו ידיד ישראל, כיוון שהוא מנסה להקים מדינה פלסטינית.
ב-30 ביוני קיימה התנועה יחד עם "גרעין התיישבות ביהודה" וראש מועצת קריית ארבע אליהו ליבמן עצרת ב-"מעלות חלחול", היושבת על ראס אל-הווא, פסגה בגובה 1013 מטר מעל פני הים בסמוך לצומת העוקפים שבין גוש עציון לקריית ארבע, מיקום, שעל פי תוכנית טראמפ ימצא בתוך גבולות המדינה הפלסטינית העתידית. יום לאחר מכן התכוון ראש הממשלה נתניהו להחיל ריבונות על חלקים מיהודה ושומרון כחלק מתוכנית טראמפ. בעצרת השתתפו קרוב ל-1,000 איש. הם קראו לא להחיל את הריבונות, לדחות את התכנית ולאשר הקמת יישוב חדש במקום.
שלושה ימים לאחר מכן, ב-3 ביולי, עלו במהלך הלילה כ-20 משפחות מגרעין יהודה ותנועת נחלה יחד עם עשרות בני נוער והתנחלו בראש מעלות חלחול.. בבוקר למחרת הם פונו על ידי כוחות הביטחון.
בעקבות המשבר הפוליטי בישראל התכנית נדחתה שוב ושוב עד לסיום כהונתו של טראמפ כנשיא ארצות הברית.
הקופה הלאומית לבניין ארץ ישראל.